Hannes Hanso

Hannes Hanso (sündinud 6. oktoobril 1971 Tartus) on Eesti poliitik ja diplomaat, 20. juulist 2025 Eesti suursaadik Tai Kuningriigis, 1. juunist 2022 Eesti suursaadik Hiina Rahvavabariigis. 

Ta on olnud kaitseminister  Taavi Rõivase teises valitsuses ja 2019. aastal Euroopa Parlamendi liige.  

Aastatel 1992–1994 õppis ta Tartu Ülikoolis õigusteadust ja aastatel 1996–1998 Sichuani Ülikoolis hiina keelt. 2004. aastal omandas ta Londoni Ülikoolis bakalaureusekraadi politoloogia erialal ja 2005. aastal magistrikraadi Aasia poliitika alal.  Hanso on korp! Sakala liige.

Ta kuulus 2009–2019 Sotsiaaldemokraatlikku Erakonda. Aastatel 2013–2015 oli ta Kuressaare linnapea. Ta on töötanud Kaitseministeeriumis ja Rahandusministeeriumis ning Euroopa Liidu diplomaatilises teenistuses Pekingis, Rahvusvahelises Kaitseuuringute Keskuses. Sissekanne Rahvusvahelise Kaitseuuringute Keskuse veebis Ta on tõlkinud rootsi keelest eesti keelde. Hannes Hanso elu nagu seiklusfilmis, Postimees, 29. detsember 2013 Ta on juhtinud Kuku raadios saadet "Välismääraja".

Hanso kandideeris 2015. aasta Riigikogu valimistel Hiiu-, Lääne- ja Saaremaa valimisringkonnas nr 5, sai 2038 häält ning osutus valituks XIII Riigikogu liikmeks ringkonnamandaadiga.http://rk2015.vvk.ee/detailed-5.htmlhttp://rk2015.vvk.ee/acquired-mandates.html  XIII Riigikogus valiti ta väliskomisjoni esimeheks. 

Alates 14. septembrist 2015 kuni 22. novembrini 2016 oli Hanso kaitseminister Taavi Rõivase teises valitsuses. 2016. aasta detsembris sai Hansost Riigikogu riigikaitsekomisjoni esimees.

17. septembril 2018 teatas Hanso, et lahkub poliitikast ja 2019. aasta valimistel Riigikokku ei kandideeri. 

Suvel 2022 nimetati ta Eesti suursaadikuks Hiinas. 
Aastast 2025 on Hanso Eesti suursaadik Tai Kuningriigis.

Isiklikku
Hanso on abielus ökonomist Riina Hansoga, neil on viis last, Linda Maria (sündis 2023), Johannes Mart (sündis 2018), Miia Laura (sündis 2016), Mari Elli (sündis 2014) ja Henri Kristjan (sündis 2013). Ta on teletoimetaja Heidi Hanso, arboristi Heiki Hanso, Hendrik, Halliki ja Hille Hanso vend.Ivika Laanet, Hille Hanso üllitab raamatu Istanbulist, Saarte Hääl, 26. veebruar 2014

Viited

 Välislingid 

 Hannes Hanso Euroopa Parlamendi lehel

Kategooria:Sotsiaaldemokraatliku Erakonna poliitikud
Kategooria:Kuressaare linnapead
Kategooria:XIII Riigikogu liikmed
Kategooria:Eestist valitud Euroopa Parlamendi liikmed
Kategooria:Eesti kaitseministrid
Kategooria:Sündinud 1971